**SOCIOLOGIJA sklop 5 Učno gradivo 2**

Modul: Izzivi sodobnega sveta

**Vsebinski sklop: Ekološki problemi**

**Uvod**

V tem vsebinskem boste spoznali:

* da sedanjega sveta res ne moremo zamenjati z minulim, ne smemo pa iti po poti nebrzdanega materializma,
* na čem temelji in v čem je pomen trajnostnega razvoja,
* zakaj je pomembno reševanje problematike okolja.

Cilji:

Dijaki spoznajo:

* pomen ozaveščanja o nevarnosti globalnega segrevanja,
* prednosti načrtovanja gradenj, infrastrukture, proizvodnih obratov itd., ki ne bodo na škodo naravnega okolja,
* potrebo po opustitvi fosilnih virov energije in zmanjšanju ogljični odtis (carbon footprint, skupna količina izpusta CO2 na osebo),
* kako nevarno je uničevanja okolja.

**Ekološka kriza**

Človek si naravo in okolje prilagaja svojim potrebam. Problemi in posledice človekovih pretiranih posegov v naravo oziroma v ekosfero se kažejo v porušenem ravnotežju med človekom in naravo. S prekomernim izsekavanjem gozdov, pretiranim namakanjem in izkoriščanjem neobnovljivih naravnih virov, pospešenim naraščanjem prebivalstva, moderno industrijo, pospešeno urbanizacijo, kopičenjem odpadkov itd. je človek naravnemu okolju naredil več škode kot koristi.

**Pretirano poseganje človeka v naravo povečuje možnost:**

* nesreč (Černobil),
* globalnega segrevanja planeta zaradi velike emisije toplogrednih plinov v ozračje,
* globalnega spreminjanje podnebja,
* tanjšanja ozonske plasti,
* izumiranja nekaterih rastlinskih in živalskih vrst,
* negativnega vpliva na kmetijstvo,
* še večjega prepada med bogatimi in revnimi,
* bogati bodo zase še lahko poskrbeli z uporabo sodobnih tehnologij, z namakanjem, valobrani, ustreznim zdravstvenim in izobraževalnim sistemom, preseljevanjem umazanih industrij v manj razvite države itd.
* revni bodo ostali revni, brez pitne vode, zdravega okolja, izpostavljeni naravnim in drugim nesrečam.

**Kako rešiti ekološke probleme?**

S trajnostnim razvojem, ki povezuje gospodarski in socialni razvoj z varstvom okolja. Ta temelji na predpostavki, da mora družba racionalno in optimalno upravljati tri vrste kapitala, gospodarskega, socialnega in naravnega. Ker so lahko tudi nenadomestljivi, njihova poraba pa nepovratna.

Rešitve so v:

* ekološko ustreznejših tehnologijah (morski valovi, veter, sonce itd.),
* reciklaži oziroma ponovni uporabi že rabljenih izdelkov,
* določeni ravni porabe naravnih virov in emisiji odpadkov, ki bi morala biti določena glede na samočistilne zmogljivosti planeta,
* v zelenih delovnih mestih,
* nenehni skrbi za varstvo okolja in enakih možnostih prebivalcev sveta,
* večji odgovornosti gospodarsko razvitih držav.